
PR0L060 

Apreciabel lectores, 

Anja 1976 a wordu proclama door di gobierno 
insular di Aruba como e anja turistica. 

Nos dirigentenan ta conciente di e necesidad pa pro 
move e industria turistica mas y mas. Nos pueblo cu 
ya tin e nomber y fama di ta un pueblo honesto y 
4piiiable lo wordu treci mas den e industria aki. Esey ta 
iiias cu claro: mayoria di e familianan aki na Aruba 
tin un of mas miembro cu ta gana su pan directamen- 
te of indirectamente cu turismo. 

Taray di su banda tambe kier juda gobierno den e 
meta aki. Ta pesey nos kier a dedica e numero aki na 
turismo. 

Nos ta conciente cu nos por haci mas pa nos isla. Nos 
tin tur e ingredientenan” necesario pa un bon turismo 
Nos a acerca diferente instantianan competi den 
turismo y nos a logra haya.algun datos sumamente in- 
teresante tocante turismo. 

Por ehempel: 

Kiko ta un turista? Un turista ta un persona cu ta sali 
for di su pais pa un otro pais pa haya un ambiente cu 
no tin den su pais. 

Si nos concentra bon riba e frase aki, nos lo por yega 
na un conclusion. Si e turista topa un biaha cu e am- 
biente den cual e ta sintiele “happy” e lo keda recor- 
^ e ambiente ey y cada bez e lo kier bolbe pa e am- 
ente ey. 

Nos mester laga nan sinti nan mes na “cas”. Hopi per- 
sona ta invita turistanan na nan cas, combersa cu nan 
y keiro cu nan. Esaki ta algo di aplaudi. 

Nos mester comprende cu ta asina nos por yuda nos 
isla. No door di roba nan of papia malo cu nan. Nan 
mester di nos ambiente y nos mester por sa di “ben- 
de” e ambiente cu nan. 

Nos uiester corda semper riba e lema: 

SIENDO CORTES 
BO TA YUDA ARUBA Y BO MES. 


Nos kier a avisa tur nos abonadonan cu na maart 
mester cuminza paga di nobo pa e segundo anja di 
Taray. E anja aki e abonado lo ta F. 4,— pa anja. 
Numero los lo ta F. 0,40. 

Por inscribi tur dia na Centro di Barrio of serca miem- 
bronan di Taray. 

1. Pancarta na areopuerto, bisando Bonbina na 
bishitantenan. 

2. Cada bisbitante lo recibi un sticker cu e “slogan’ 

3. Un bes pa siman musica caha di orgel na aero- 
puerto (diabierna) 

4. E promer bishit^nte di aña di Estados Unidos, 
'Canada y Venezuela lo recibi un regalo. 

5. FORT ZOUTMAN Y WILLEM III TOREN 
Ta.bira ariba su mqseo. Na 1976 Aruba su aña 
di Turismo, sirbiendo pueblo y nos bishitante- 
nan como un “Galeria di Arte.” 

Tur dia lo tin exbibishon di arte lokal y tur si- 
man presentacion di bailadonan folklorico di 
Aruba, musicantenan y caha di orgel. 

6. MENSUALMENTE SHOWNAN FOLKFLORl 
CO (PUBLICO) 

E meta di e shownan aki ta prinsipalmente pa 
join e bishitantenan cu nos hende lokal. 

7. Shownan Folkflorico den Aruba su hotebian 
grandi y luhoso. Di Mei pa November. 

8. Mensualmente programanan na Televishon. 

a. Servisio pa informashon y motivashon pa turi- 
sta. 

b. Programanan social y cultural. 

9. PROGRAMANAN PA EDUCASHON. 
Introdukshon di bukinan y cursonan ariba tere- 
no turistico pa mustra e importancia di e indu- 
stria aki na e hubentud. 

Tur e bukinan y cursonan lo wordu introduci na 
nos idioma Papiamento. E promer buki lo ta 
“AMI, UN TURISTA”. 

10. LUNA DI EDUCASHON. 

Prinsipahnente pa tur esnan directamente envol- 
vf cu Turismo. Pa realisá esaki e contactonan si- 
guiente lo mester wordu haci cu American Air- 
lines, Caribbean Travel research Centre, LAGO 
Motivation Group y otro expertonan mas riba e 
tereno aki (Mei 1976). 

11. Eleccion di “Social Hostess” 1976. 

12. Seleccion di hotelnan y empleadonan den dife- 
rente ramo di servisionan cu ta toca e industria 
di turismo. 


13. Lo tin un “Old Mask Parade” e di 23 di februar' 
na unda e bishitantenan lo tin oportunidad 
partisipá huntu cu e hendenan lokal. Esaki lo 
wordu teni den vicendario di e hotelnan grandi. 

14. Presentashon special di nos fiesta folkflorico dia 
di San Juan. 

15. Combinashon di Folkflore intemational y lokal, 
manera Aruba/Estados Unidos, Aruba/Venezue- 
la, Aruba/Canada etc. 

16. Nochi ‘Rubiano pa agentenan di biahe na Merka 
Venezuela y Canada. 

17. Festival di baile folkflorico di Caribe (Novem- 
ber). 

18. Participashon di un of mas gmpo folklorico den 
International Folkfloric Dance Festival na Miami 

19. Diferente organisashon lo asisti na coordinashon 
di nan programa. 



Un jufrouw di Noord kende directamente tin con- 
tacto cu turistnan. E ta trahando den Americana 
hotel. Su sonrisa ta su arma. 










TURISMO NA 
ANTILLAS 

HULANDES 

E turismo den Antillas Hulandes a subi fuerte- 
mente den significashon. E ayudo di e industria aki na 
e producto nacional a subi di NAF 15 millon na 1957 
NAF 51 millon (of mihor dicho 12 o/o, di e pro- 
-^acto nacional) na 1966. Door di a stimulá e turismo 
e ta sigi desaroya su mes favorahlemente. P.e..na 1970 
244.036 persona a bishitá Antillas, na 1971 ya e can- 
tidad a monta na 282.926. 

Pa Aruba e cantidad na e aña 1970 tawata 75.042 y 
na 1971 : 85.755. (pa e ultimo añanan ‘73/’75 mira e 
statistieknan cu lo sigi). 

Den e añanan 70/71 Aruha, Bonaire y St. Maarten a 
duna un aumento na e turismo, mientras cu Corsow 
ya e tempo ey caba a cuminsa perde bishitante. Ya 
Corsow tawatin su problemanan ariba tereno turistico 
Pakiko e turismo a aumenta asina tanto? 

1. Un aumento internacional di turismo prinsipal- 
mente di Estados Unidos. Antillas Hulandes a 
probechá hopi di esaki. 

2. Door di e propaganda efectivo cu a stimulá e in- 
teres turistico den e bicendario di Caribe. 

3. Door di salimento di Cuba for di e sitionan di va- 
cashon pa turistanan Norte Americano (Canada). 

Loque ta trata punto 2, ta wordu haci hopi pro- 
paganda den paisnan Europeo pa trece tambe turista- 
nan Europeo pa nos islanan. Ta wordu negoshá cu 
K.L.M. pa baha e tarifanan di areo pa transportashon 
di pasaheronan. 

Punto 3. Si Cuba habri su portanan pa turismo y 
si e bai propagandá esaki, lo esey ta un concurencia 
grandi pa Antillas Hulandes. E ora nos lo mester bai 
spera mas for di paisnan Europeo. 

Loque ta atrae e turistanan di exterior ta mas 
tantu e clima y e awanan cla di e mar Caribe. Esaki- 
nan ta dunanan e oportunidad di gosa mas tanto po- 
sibel di e playanan y e posibelidadnan di Landa. Prin- 
cipalmente pa Aruba esaki ta un di e aspectnan mas 
importante. 

Fuera di eseynan nos tin tambe cu e karacter architec- 
tonico ta cay hopi den nan smaak. P.e. manera Cor- 
sow ta haci propaganda “Curacao, the dutch master 
piece in the.Caribbean,” 

Mas tanto den Wilhelminastraat Aruba tin su obranan 
architectonico, pero ta iastima cu te dia di awe ainda 
esakinan ta den estado kritico y descuida. Nos ta sne- 
ra si cu den e “aña di Turismo” e aña aki algo lo wor- 
du haci pa nan. E lugarnan aki ta manera: 

Oriental Kestaurant, Villa Capri y algun casnan mas 
Tambe ta hopi turista di Estados Unidos, pasobra aki 
luhoso manera hoyas camara etc. ta wordu hendi ha- 
»*ata. 


Den e teritorio di Caribe, ta Antillas Hulandes ta esun 
cu a mustra un aumento mas grandi loque nos por mi- 
ra den e siguiente cuadro: 

Puerto Rico 1 16 

U.S. Virgin Islands 2 2 5 

Jamaica 3 3 3 

Ant. Hul. 4 4 1 

Barbados 5 5 2 

Trinidad y Tobago 6 6 4 


Den es añanan aki ta solamente Antillas Hulandes y 
Barbados ta e unico lugaman den Caribe cu a mira 
asina un aumento. 


“Loque ta Turismo ta wordu distigui entre “cruise- 
tourism” y “resort-turism” E “cruise-tourists ta haci 
un viaje durante di inviemo (winter) cu bapornan 
grandi y luhoso den e bicendario di Caribe. Mayoria 
bes e bapor(nan) ta drenta waf mainta, pa duna e pa- 
saheronan ocashon pa haci compras y luego sigi cu 
nan biahe anochi. 

E “cmise-tourism.” den e añanan 64 - 70 a aumenta 
masha hopi. Den aña ’71 tawatin un caida pero na ’72 
ela aumentá atrobé. 

Cruise - Tourism: 


Aruba 

1970 

1971 

1972 

bapor: 

142 

52 

91 

turista: 

44659 

27474 

45358 

Corsow 

bapor: 

245 

177 

201 

turista: 

11.0854 

93.551 

11.2300 


E resort - tourism den cual e viaheronan ta hos- 
pedá algun dia ariba nos islanan, a parece despues di e 
cmise - tourism. (na 1957). Cu e resort - tourism e 
hotelnan luhoso a ser construi, p.e. Aruba Caribbean 
Aruba Sheraton, Talk of the Town etc. E mayoria di 
e turistanan aki ta bin fo’i Merca y Venezuela y nan 
ta keda mas o menos 10 dia aki. 

Pa conclui: 

E promoshon di turismo.ta un tarea insular den cada 
teritorio insular tin un toeristenbureau. Ademas Aru- 
ba y Corsow tin cada un na centro di informashon na 
Estados Unidos. Asina cu nan public relations ayanan 
pa cada isla ta apartá. 

E aña aki 1976 a wordu proclamá como “aña 
di turismo” y nos ta spera cu emberdad e bira un 
exito! 



4 


TURISMO MEDIO DI ENTRADA PA UN GRAN 


PORCIENTO DI NOS HENDENAN. 


Si na Anja 1958 e industria aki tabata den e fase 
inicial y cu sigur sigur hopi intusiasmo pero tambe du- 
da cu e meta lo wordu logra, nos por weita awor un 
paso cu a ser tuma den nada p’awor ta comberti su 
mes den e industria cu mas ta yuda economia di nos 
isla y tambe desempleo. 

Mirando estadistaca di turismo por nota cu.e paso 
mas grandi pa exito di e industria aki tabata e prome 
hotel Aruba Caribbean cual.a wordu inaugura oficial- 
mente dia 18 di Juli 1959. 

Y tabata notable e necesidad pa esaki, como cu pa an- 
ja 1960 e cantidad di bishitante a yega te mas o me- 
nos doble di e anja anterior. 

Despues di esaki e isla Aruba un di e mas chikitonan 
den Caribe a cuminsa haya nomber di e resort center 
cu un di e miho beachnan den Caribe y tambe hospi- 
talidad inigualable, cual indudablemente a trece inte- 
res den companianan hotelera Internacional y tambe 
Linea Aereanan. Sin duda cada hotel cu a ser construi 
despues tabata un paso mas pa progreso y un necesi- 
dad pa mas ocomodacion debi na e demanda grandi 
pa esaki. 

Por nota cu den 15 anja esta di 1960 pa 1975 ta den 
anja 1961 so tabata reduccion den e cantidad di bishi- 
tantenan pa nos isla. 1962 no por ser considera como 
un reduccion ya cu weitando e cantidad di anochi por 
bisa cu tabatin falta di acomodacion, como estadia cu 
e bishitantenan tabata mas largo. 

Por mira atras riba un aumento considerable constan- 
te cu a converti Aruba awor den e isla preferi pa va- 
cionistanan, y ta wordu considera den “top” nan di 
Caribe. 

Gran parti di e exito aki ta debi na e bon promocion 
cu ta ser hasi den exterior pa e departamentonan en- 
carga cu esaki y tambe esnan directamente envolvi cu 
e industria aki, manera Oficina di Turismo, Hotelnan, 
y Tour-operators etc., etc., 

Tambe e contribucion rnas grandi na esaki ta e pueblo 
cu den nan manera cordila ta un promotor ribanan 
mes pa cu nan isla. Mirando e cifranan di e ultimo dos 
anja, na unda cu pa Aruba no por papia mas di un Off 
Season, es decir temporada slow, ya cu e porcentage 
di ocupacion pa hotebian na conta un averahe annual 
di 80 o/o, y tambe cu e industria aki ta un di e mas 
importantçnan, considerando e gran cantidad di e po 
blacion cu traha directamente o sea indirectamente 
den e sector aki, Gobiemo Insular di Aruba a dicidi di 
proclama e Anja 1976 como Anja di Turismo, cu lo 
tin como obheto: 

1. Informa e pueblo kiko ta Turismo y e importan- 
cia di esaki pa e isla. Esaki lo wordu trata pa 
medio di programanan di informacion y motiva- 
cion pa radio television y otro medionan di co- 
municacion. 

2. STimula y promove nos cultura en general, di 
manera cu bishitantenan por conoce nos miho, y 
asina establece un lazo di amistad.y entendi- 
miento entre uno cu otro. 


3. a. Promove Turismo mas ainda pa nos isla den e 
mercado nan mas importante actualmente, cu 
ta Estados Unidos (Merca), Venezuela y Cana- 
da. 

b. Conkista mercadonan nobo cu ta considera 
potente pa Turismo manera Colombia, Argen- 
tina, Brasil y Europa. 

Den cuadro di celebracion pa Anja di Turismo, 
Gobiemo a dicidi di pone mas infasis i^a eventonan 
Cultural, Social di nos pueblo y adicionalmente orga- 
niza eventonan International pa e pueblo tambe por 
conoce e cultura di otro paisnan. 

Fort Zoutman y Willem 111 Toren, futuro museo 
di Arub alo ser usa temporalmente como un “Galeria 
di Arte , na unda lo exhibi diaramente obranan di ar- 
te local y presentacion semanal di musica v baile- 
Folkflore. 


Cuminsando di Mei 1976, lo tin tur ultimo ^ 
man di luna, shownan Nacional/lnternacional, manera 
Venezuela/Aruba, America/Aruba, Colombia/Aruba, 
Brasil/Amba, Santo Domingo/Aruba. 

Pa parti di motivacion e luna di Mei a wordu es- 
cogi pa esaki y lo carga e nomber di luna di educa- 
cion. Tambe lo introduci na schoolnan bukinan cu 
por ser usa pa nos hobennan ta mas conciente di e in- 
dustria di Turismo. 

Mirando e numero di bishitantenan cu a bishita 
nos isla durante luna di Januari 1976, 14.829 persona 
kedando den total 105652 anochi, nos por bisa cu 
ayudo di nos hendenan sigur nos lo por sigui kibra re- 
cord. Ya cu e calculo pa anja 1976 teniendo e mes 
cantidad di acomodacion lo ta 160.000 bishitante. 

Pues corda riba e lema “SIENDO CORTES BO TA 
YUDA ARUBA Y BO MES”. 


Trafico di Turismo for di Anja 1958 te cu 1975. 
Bishitantenan cu ta keda mas cu 24 ora. 


ANJA: 

bishitantenan 

Estadia 

1958 (3 hotel Basi Ruti, 

5.266 

61.303 

scala, Strand) 

J959 (ArubaCaribbean) 

7.209 

86.584 

1960 

13.125 

94.607 

1961 

12.391 

93.616 

1962 

12.030 

97.185 

1963 

17.157 

118.941 

1964 (Cactus Inn) 

20.247 

133.903 

1965 

25.524 

164.259 

1966 (Uitbreiding A.C.H. en 

26.397 

185.175 

opening Manchebo) 

1967 

31,873 

216.198 

1968 (Opening Sheraton) 

52.002 

321.117 

1969 (—- Holiday Inn en 

59.020 

383.814 

Divi - Divi) 

1970 

75.042 

490.954 

1971 

85.755 

530.850 

1972 

88.652 

598.095 

1973 

95.153 

743.003 

1974 (Tamarijn en Holiday Inn) 

105.267 

783.776 

1975 

128.852 

986.192 



En konekshon cu nos topiko di e luna aki, kwal 
, topiko ta turismó, nos kier pone énfasis riba e hecho 
ku varios, pa no bisa hopi, di nos lugarnan turistico ta 
wordu desturi, daña, of mal usa door di cierto perso- 
nanan ku no ta mira e balor i e bunitesa di nan. 

Nos turismo no ta depende solamente di 
i .>telnan i e casinonan. Nos no mester kere ku e 
turistanan ku bishita Aruba ta den e hotel so nan ta 
keda. Nan lo kier goza di e playanan blanku i bunita, 
i tambe admira e lugarnan turistico. 

Pero kiko ta pasando? 



Hopi di e clownan aki den e temporada di carnaval a 
wrodu destrui na Noord. caminda pa playa. Nos ta la- 
menta esaki ya cu tin personanan cu ta haci tur nan 
esfuerzo pa logra algo pa nos. 


Nos beachnan blanku i bunita ta birando sushi. Varios 
di e lugaman turistico ta wordu destmi door di perso- 
nanan irresponsabel. Tambe nos por mira kon dia pa 
dia e sushidadnan banda di caminda ta birando mas 
hopi. No kere ku e kosnan aki ta adorno pa nos isla. 
A1 contrario, e sushidadnan i e destmccionnan aki ta 
un bista mahos i mas ainda ya ku e no ta beneficioso 
pa nos turismo. 

Nos economia ta depende pa un gran parti di nos 
turismo. Nos turismo ta bayendo bon i nos mester 
zorg pa e sigi bai bon. 



Aki nos ta mira dos miembro nobo di TARAY kende- 
nan den un “paseo-kntico” riba nos strandnan. Nos 
por mira hopi sushedad y nos ta haci un suplica na 
gobierno pa laga trahadornan cu ya a haci banda di 
nos boulevardnan limpi, pa nan cuminsa tambe ariba 
strand. Akinan directamente turistanan tin contact cu 
nos mentalidad di laga susbi atras. Especialmente pa 
Nort di Holiday Inn unda e ranchonan ta. 

Nunca mi sabi cu si ta e cas ta kimando of ta mi casá 
ta haciendo kuminda. 


BASTA CRUEL 

Pará na skina di un caya, un limosnero ta trata di 
conmové esnan cu ta pasando, bisando cu un stem 
masha tristu: Pa caridad, tene compasion di e des- 
graciado aki cu a perde un braza. 

Un homber cu a pasa, bon purá, a tende e lamen- 
tacion, y a grit’e ora cu el a pasa: Ta duel mi, pero 
mi no a hanj’é. 

DI CHIKITO CABA! 

Porfin shon Marie a dicidi di cuminzá cu un dieta 
pasobra e ta mucho gordo. Su casá, masha conten- 
to cu e decision, a corre hai duna e yiu bon noti- 
cia, y a bis’e asina: Mi yiu, lo ho gusta di sali awor 
en adelante cu un bunita seiiora, elegante y di bon 
curpa? 

Sigur no papa, pero e problema ta: Ta kico nos ta 
bai naci cu mama? 

PAPA POR WEL DI LAGA CAI 

E mucha homber chikito ta blo haci su mama 
preguntanan: 

Bisa mi un cos mama, ta ooievaar ta trece e babynna 
babynan? Si mi yiu 

Y e cosnan di hun^a, ta Sinterklaas ta trece nan? 
Exacto mi yiu dushi. 

Y e pannan cu nos ta come tur dia, ta Dios ta 
duna nos nan? Naturalmente, mi yiu 

Y e mucha medio rabiá y sorprendi a exclamá: 

Pero pakico papa ta sirbi anto den e cas aki? 



Na Barberia: 

Un barbero ku ta cumpliendo ku su trabow un 
dado momento a hajé den situashon dificil. Bon ner 
vioso e barbero a kuminsa busca algo den un kasll^ 
Kiko ta pasando, e hippie ta puntrele? Warda un rato, 
e barbero ta contesta; mi tin di bai busca un magnet 
pa mira si mi por localizá e sker cu mi a perde den e 
afro ku bo tin. 


Religion ta prohibi: 

Un tercio ku a mira un señorita ta hap a disidi di 
burla di djé. E1 a bisé: 

— Oh, señorita, mi a kere ku bo ta bay gulimi ku un 
hap asina grandi. 

— Dispensami, Señor — e señorita a contesté— mi ta 
israelita y mi religion ta prohibimi di come carni di 
porco! 


Nan ta mes bieuw: 

Un homber ku ya ta aserkando su 80 aña ta bai 
cerca un dokter y e ta bisé: — 

—Dokter, mi pia drechi ta haci masha dolor. E dokm 
ta examiné y despues ta bisele: 

— Amigo, e dolor di bo pia ta debi unico na bo edad. 

— Bo ta equivoka, dokter, e anciano ta contesta, pa- 
sobra mi otro pia tin e mesun edad y e no ta haci 
dolor. 



MIRA BON 
Y ALAVEZ 
MUSTRA BON 

PUZZEL TURISTICO 

Un turista a puntra un terso na unda tal luga ta 
keda. Pa casualidad e persona aki tawata loco! El’ a 
cuminsa bisa hopi cos abnormal. Pero abo cu ta me- 
nos loco y cortes, bo por juda e turista? Den e dialo- 
gonan aki tin 30 nomber di lugar ariba Aruba scondi. 
Por ehemplo: “Mi a rabia strooi San Tomas. ciJ 

santo l” Den e palabranan cu strepi bau nan bo a ha- 
ña Rooi Santo.” Sigi: 

“Si bo no tin cama, yerba mes ta bon.” 

“Na Hulandes, un idioma cu.den mundo no ta halto, 
vis ta piscá.” 

“Ya ma no t’asina cu broma huma ta wordu conside- 
rá como kos di chambon?” 

“Sende un Richmond i fier nos linia pa coi mas pisca’ 
“Belmont añanan pasá tawata un bon sigaria venezo- 
lano.” 

Kock a laba stupi di su kas” 

“ivia bo no ta bai Rosa? Rosa ban e ta bai drumi.” 
“Ayo! See you tomorrow.” 

“M’a dal e un bala, shiri-shiri a spart” 

“Esun ku kier ta bai ke Ito!! 

“Esunari ku kara smal “Mokete ta hanche”. 

“Nan di cu Rak a bai y Rik su tras”. 

“Ban cana huntu riba Natural brug.!! 

“Ban compa Simon sera tur bentana!!. 

“Ombu Bubu b’a limita bo prijsnan!!. 

“Bo ta coi un coupon, Toni?” 

“Hasi, pasa aki bai Macuarima” 

“Nan di curiosonan ta hende malo.” 

“Ban mira, musica, pone caha toka” 

“Si mi kier mi ta cobra oro, pesey no ordenami cobra 
zilver”. 

“Awacati riba aroz ta dushi” 

“Bisami ta stoma di kiko bon tin?” 

“Compara deramento di gay cu Pasco”. 

^^l^a pa dia mas barata; djis pornada k’o ta bira”. 


ii 

i' 


# « # 


Esaki ta un turista Americana cu ta obervando acto- 
nan di vandalismo na e cas banda di e vuurtoren na 
Califomia. Te ki tempo ainda e industria turistico lo 
mester sufri ainda di actonan di vandalismo? 



Dos miembro di Taray observando e mini-Olde Molen 
cu tin den e mini golf-course na Holiday-Inn. 

Akinan nos por observa e candidatanan di Reina 
Juvenil di Districto di Noord, durante e eleccion. 




Srta Lourdes Everon kende a ser eligi reina Hube- 
nil di districto di Noord. Lourdes pabien di pueblo 
di Noord, Centro di Bario y revista Taray. 

Tamba na runner-up Lourdes Tromp nos felicitacion. 



Lourdes Everon Ist Runner-up Reina Juvenil di 
Districto Noord. 



Aki Srta. Lourdes Everon ta wordu coroná como 
Reina Hubend di Noord door di e manager di 
Talk of the Town. Nos ta mira Lourdes den un 
momento di tension. Banda di dje su runner-up cu 
un sonrisa cu ta papia pa su mes. 






“NOS WEAK-POINT”. 

Nos kier hiba 
Un manera di biba 
Mescos cu’n turista 
Cu t’un kapitalista 

Aunque nan ta mihor 
Nos ta purba di por 
Nan cu ta kima den solo 
Ta Rubianonan idolo 

Na tino of sin tino 
Nos mester bai casino 
Mañan pa bank’i habrak 
Pero! Nos no ta perde smaak 

Sinta na grandi na bar 
Lew, lew rék un par 
Pero! Nos a bebe den hotel 
Maske cu salario bai “HELL’ 

Y pa no lora cai 
Nos mester ta “bigh” 

Sin Pensa o comprende 
Nos ta dal un L.S.D. 

Maské k’esey no ta admiti 
Pero ya! Ta den nos sinti 
Cu nos Arubiano 
Ta sigui un Merikano 

Nos ta yega beach 
Bruin! Sin coló di calicbi. 
Pero! Nos ta habri mat 
y drumi tuma “zonnebad” 



Cu aloe di propio mercado 
Nos ta plé delicado 
Huntá cu crema fis 
Pa cuida nos cutis. 

Nos no ta worry pakiko 

Pero. den carson cortico 

Nos ta bai playa 
Cana riba bou den caja 

Lew lew nos ta krák ingles 

Y saka papiamento foi cabes 
Pasobra pa sigui nos lokura 
Nos ta tira ’fo te hast cultura 

Wel tá fia nos ta fia 
pero nos no ta mas na pia 
Den un auto ful equipá 
Cu’n envelop di luna tur sipá! 

Nos tin di broma 
sin worry cu stoma 
Un cualkier chiripa 
Ya ta pasa den tripa 

Pero tambe ta ultimo estilo 
Pa laga slek algun kilo 
Cu hopi o poco flakesa 
Toch.nos ta biba den grandesa 

Pero si:” Siendo cortés” 

Bo ta juda ’Ruba y bo més” 

Y .... usando bo cabes 
Bo por kéda bo més!!” 

Rudi! 



E prome Hotel na Palmbeach. 

COHSIENTISASION 


Nos ta orgulloso cu nos turismo y ta pesey tam 
be hopi bes ora di jegada di turistanan, nos ta mesor; 
dispuesto pa mustranan solamente partinan romanti- 
co di nos islanan. Otron^ ta laganan wak mesora no& 
playanan, y hotelnan, mientras cu otronan cu ta para 
na vbegveld pa mustra nan nos statiestieknan cu 
aumento di turismo y asina blof cu e aumento. 
Cuanto di nos no ta biba di turismo? 

Tin hopi familia aki na Antillas cu ta biba di turismo 
y cu ta depende hopi di esakinan. Tambe tin hopi ho- 
ben ta ganando nan “pan” den e ramo di industia aki. 
Nos por ripara ki un dushi bida (un sweetlife) cu nan 
tin. Gaynan di casinonan ta core den autonan Meri- 
kano Juhoso cu hasta tirenan hancho y delaster un 
buya na nan. No ta di bisa cu e gaynan aki ta riko 
pero pober si nan no ta. Locual ta cu actualmente nan 
ta bon para. 

Turismo no ta malo. Estadisticanan economico ta mu- 
stra cu e ta aumentando nos producto nacional y 

tambe cu e tin aspectonan favorable ariba e. 

Pero.cuanto tempo esaki lo sigi ainda asina? 

E mayoman al contrario cu e hobenan inconsiente, si 
no ta mucho optimisto cu e situashon. Nan tin expe- 
rencia caba cu cierto momento e cos dushi ta caba. 
Nan tambe tawatin un “actualmente bon pará” tem- 
po di Lago y Shell. Kiko a resulta despues? Compu- 

ter a tuma nan trabau y.Lay-off. E temporada 

dushi a caba. 

Kiko malo nos por spera di turismo anto? 

Wel nos mes por a ripara cu e ex-presidente di Merca 
Nixon y minister Kissinger a habri' un.caminda pa 
China. Ademas e agentenan di biahe Mericano y Euro- 
peo ta negoshando pa rebaha nan tarifanan pa asina lo 
bai turismo di ambos banda pa otro. Ya ta dos contra- 
tiempos cu lo por bai tin den futuro pa AntiUas 
Hulandes. Tambe si Cuba habri su portanan atrobe pa 
turista nos lo recibi e consecuencianan masha hopi. 
Tambe otro paisnan manera Puerto Rico, Costa Rica, 
Mexico, Jamaica etc. Tampoco Africa, aunque hopi lo 
no pensa, lo por bira un concurencia fuerte. 

Un punto positivo mas lo por ta e establecimento di 
industrianan di otro ramo riba nos islanan, pero nos 
no mester laga di menciona di esakinan mayoria bes 
atrobe ta den man di stranheronan cu un ora pa otro 
por bula bai. 

Asina nos ta mHfia cu e industira turistico, un industria 
masha delicado, cu nos por comparé cu “ontwikke- 
lingshulp,” Pues cu un pais riko ta Uena un pais mas 
pober cu placa. Esaki ta un auxilio mas tanto den for- 


ma di placa. Ademas e pais cu ta wordu auxiliá ta bira 
dia pa dia, mas dependiente di esun cu ta auxilié. 
Asina con a nos ta bira dependiente di stranheronan 
den hopi ramo di industria. Especialmente den ramo 
turistico. 

Nos ta laga pa cada persona forma nan f^opio opinion 
Esaki no ta kritica pa kibra sino solam^te pa nos an- 
da consiente. 


From: HANK MEYER ASSOCIATES, INC. 

Dory Meyer/Kenneth Bomar 
2990 Biscayne Boulevard 
Miami, Florida 33137 
Telephone; (305) 576 - 5700 
Broward: (305) 921 - 5920 

ARUBA TRAVEL SHORTS 

The time it takes to bridge a gap varies according 
to the circumstances. The natural bridge on the north 
coast of the sunny island of Aruba took ages to build. 
It was carved out of solid coral rock by the crashing 
sea. 


Casibari is an Aruban puzzle that geologists cai^ 
seem to figure out. It is the name given to the area 
containing fantastic rock formations on the sunny is- 
land of Aruba. The mystery is that no one knows 
how they got there. 


Inhabitants of the sunny island of Aruba are pO' 
■■ tbey seem to have a special knack for langua 
ges. Most Anibans speak Dutch, Spanish, English and 
Papiamento, a lingual conglomeration formed with 
sounds and phrases borrowed from a number of dif- 
ferent languages. 


House^ on the tiny island of Aruba in the 
Southem Caribbean have Hex Appeal. Hex signs to 
ward off evil spirits, are painstakin^y carved in ce- 
ment on the little Aruban cottages. 

Esaki ta un di e maneranan cu oficina di turismo ta 
promove Amba na Merca. 

Touristen Bureau 

HORoseopo 


ACUARIO 

Sin dje bo ta perdi, cu ne tambe bo ta peri. Pe- 
sey mihor keda cune laga cos drecha despues di tem- 
po. Si ainda bo no a bai misa e luna aki haci esey mas 
pronto posible. Comportabo serio y di un manera 
fuerte. 

PISCIS 

Un problema cu lo bai haña un cu persoiia di 
edad avansa lo dunabo hopi worries. Lo bo demon- 
stra sea na trabow o scóol cu toch bo poi logra algo. 
Bo romance nan por sigi normalmente. 




ARIES 

Na trabow lo bai tin problemanan pa motibo di 
un “chupado”. Pensa bon promer bo tuma cierto de- 
sishon pa bo pan no kima. Probablemente den e cua- 
resma aki lo bo mester slow bo romancenan poco pa 
evita castigo. 



TAURO 

No diberti bo mes cu amor e luna aki ni tampo 
co fiesta, busca otro clase di diberticion. Malesa ta lur 
ariba bo. Asuntonan financiero lo bira masha favora- 
ble, pero toch pensa bon promer bo gasta. 



GEMINIS 

Fiesta lo ta bon pa bo, bou un condishon cu bo 
no lo bons e luna aki. Satisface es cu bo ta namorá ^ 
tur e pidibo. Un persona lo acercabo cu consehonSP^ 
religioso. Canamento diasabra atardi den caya lo no 
tin bon resultado! 

CANCER 


Den amor lo bai tin hopi placer. Lo bo haya 
apoyo y alaves consehonan di un persona influyente. 
Poco poco den deporte, lo bo por haya leccionnan e 
luna aki. Saca cara na fiesta cu bo “bons”. 




VIRGO 

Un persona cu semper bo a confia lo let bo 
down. Lo bo encontra hopi persona e luna aki cu lo 
haci bo futuro un tiki mas felis. Es cu lesa e horosco- 
po aki hunto cu bo ta odiabo. Psychologico romance 
den auto ta peligroso. 

LIBRA 

Bo curason debil lo mester soporta hopi worries 
e luna aki. Pensa bon promer di cualkier acto amoro- 
so. Bo amigonan lo juda bo bon den bo asuntonan 
personal, basta bo pidi nan ayudo na tempu. Purba di 
lubida tur malo y alegra bo mes. 

SCORPIO 





Consehonan di otro lo ta inutil pa bo. Bo mes 
trata di solucioná bo problemanan. Dedicá mas tempu 
na bo hobbynan. Lo tin varios comentario ariba bo, 
pero sigi biba bo bida financieramente cos lo drecha. 


LEO 

Un luna hopi dificil jen di contratiempos. Spera 
debenan inespera, kiebra den amor, y poko fitmento. 
Sinembargo prepara amistadnan cu otro luna lo tc^ 
por bira fitmento. Sonrisa ta e unico medio contra 
contratiempo. 

SAGHARIU 

Sali mas fo’i di bo cas busca ambiente. No ta tur 
cos di otro hende ta pa mishi cu ne. Bo’n sa unda ta 
mala suerte. Favorable den wega di placa y pa haci 
compras. Tur loque cu bo a gaña otro den pasado lo 
cai awor riba bo mes. 

CAPRICORNIO 

Fitmento c luna aki lo por resulta un amor fuer- 
te den futuro. Si bo ta casá wak pa bo evita. CuaUuer 
mistake cu casa o namorado(a) lo por resulta den un 
frakaso. Bo tempo pa regla asuntonan cu ya pa basta 
tempo bo ta laga pendiente. 








^rciKdo iStore 

pa bo licores 
cerbez - 

refresco - 

Nos Banco preferi ta 

C4RIBEAN 

MERC4NTILE 

B4NIC 

APOYA 
_ CENTRO DI 

BARIO 

CANAL 90 

F. M-STEREO 

SOMETHING DIFFERENT 

FOR SOME ONE DIFFERENT 

PA BO PAN FRESCO 

PANADERIA DEL PUEBLO 

Tel. No. 1915 - Guyabastraat 4 

YPA BO COMESTIBLES 

TOKO DAKOTA 

Tel. No. 2591 - Guyabastraat 24 
Aruba, N. A. 

AMIGOE ^ 

E CORANT PA rUR DIA fW- 

E corant cu diariamente ta ofrecebo: 

• ACTUALIDAD Dl TUR ISLA ANTILLANO 

• NOTICIA MAS IMPORTANTE MUNDIAL T iVA 

• DEPORTE LOKAL E INTERNACIONAL ' 

• COMENTARIONAN U 

• ENTREVISTA Y REPORTAHE ^ 

• PROGRAMA Dl RADIO Y TELEVISION 

Yama 

AMIGOE DIARUBA 

Bo tin mester di instala: 

H E R N A N D E Z 

Pa tur installacion acudi na: 

INSTALLATIE BEDRIJF 

di Sr. Roman Hernandez 
na Tanki Leendert 227-B- 
of jama tel. No. 2665 

SERVICIO GARANTISA 

PLAYA TRAOING 
CO. N.V. 

PA TUR ARTICULO 

TRAHA DI PAPEL, KARTON 

OF PLASTIC, JAMA NOS 1 NOS 

LO BIN SIRBIBO. 

TEL 2 7 87. TOMATENSTRAAT 2. 

({ei 0aei/o 

rEsfd 1935; 

Ll P. O. Box 103, 

H1 Oranjestad, 

VJ Nassaustraat 22, 

Phone 1253 - 2154 Aruba, Nelh. Antilles ' 

D 

D Ban pasa un ralo 

A placentero na 

w 

Ik ^ TUR SORTO Dl BASKET 

K SNACKBAR^ 






















Recuerdo diCarnaval 





